16 мая, 2019 - 08:38\n1744 гъэм Урысейм и пащтыхь гуащэ Елизаветэ Пётр и пхъум Iэ щIидзащ цIыхум и хьэкумыр укIкIэ ящIэну зэрыхуимытым теу­хуа унафэм.\n1768 гъэм Урысейм и пащтыхь гуащэ Екатеринэ ЕтIуа­нэм унафэ ищIащ Пётр Езанэм фэеплъ хуэщIыным теухуауэ. Ар иджы «Гъуап­лъэм къыхэщIыкIа шууей» фэеплъу Санкт-Петербург дэтырщ.\n1881 гъэм Германием и къа­лащхьэ Берлин дунейм щыяпэу щаутIыпщащ трамвай зрикIуэ гъущI гъуэгур.\n1924 гъэм СССР-м къы­щыдэкIащ «Мурзилка» сабий журналым и япэ номерыр.\n1929 гъэм США-м япэ дыдэу щекIуэкIащ «Оскар» саугъэтыр зыхуагъэфэщахэм етыжыным теухуа гуфIэгъуэ дауэдапщэхэр.\n1954 гъэм Налшык къыщызэIуахащ украин тхакIуэ Вовчок Марко и фэеплъ.\n1960 гъэм Америкэм щыщ физик Мейман Теодор дунейм щыяпэу лазер ищIащ.\n1985 гъэм СССР-м и Совет Нэхъыщхьэм и Президиу­мым къыдигъэкIащ «Фада­фэным ебэныныр гъэ­лъэ­щыным теухуауэ» унафэр.\nАдыгэ тхыдэдж, этнограф, тхакIуэ Хъан-Джэрий Сулъ­тIан къызэралъхурэ илъэс 211-рэ ирокъу.\nАдыгэ узэщIакIуэ, щIэныгъэлI ХьэтIохъущокъуэ Къа­зий къызэралъхурэ илъэси 178-рэ ирокъу.\nУрысей кхъухьлъатэзехуэ, Совет Союзым и ЛIыхъужь Маресьев Алексей къызэралъхурэ илъэси 103-рэ ­ирокъу.\nКъБР-м щIыхь зиIэ и артисткэ Щхьэгъэпсо Таужан къызэралъхурэ илъэси 102-рэ ирокъу.\nКъэрал лэжьакIуэ, экономикэ щIэныгъэхэм я доктор, РАЕН-м и академик, КъБР-м щIыхь зиIэ и экономист Къалэ Замир и ныбжьыр илъэс 62-рэ ирокъу.\nСовет гимнасткэ, Олимп Джэгухэм плIэнейрэ я чемпионкэ, гъэсакIуэ Корбут Ольгэ и ныбжьыр илъэс 64-рэ ирокъу.\nМузыкант, усакIуэ, композитор Шевчук Юрий и ныбжьыр илъэс 62-рэ ирокъу.\nУэчыл, КъБР-м щIыхь зиIэ и юрист Бэрокъуэ Хьэсэн-Алий и ныбжьыр илъэс 58-рэ ирокъу.\n«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 - 28-рэ, жэщым градус 14 - 17 щыхъунущ.\nНакъыгъэм и 17, мэрем\nЭлектросвязымрэ хъыбарегъащIэ зэгухьэныгъэмрэ я дунейпсо махуэщ.\nГу узыфэхэм ебэныным и дунейпсо махуэщ\nНорвегие пащтыхьы­гъуэм и лъэпкъ махуэш­хуэщ - я Конституцэм и махуэщ\nАргентинэм и Дзэ-тенджыз флотым и махуэщ\n1727 гъэм Урысейм и пащтыхь тахътэр къылъысащ илъэс 11 фIэкIа мыхъуа Пётр ЕтIуанэм, Пётр Езанэм и ­къуэрылъхум.\n1801 гъэм Санкт-Петербург къыщызэIуахащ дзэзешэ цIэрыIуэ Суворов Алек­сандр и фэеплъ.\n1861 гъэм дунейм щыяпэу ягъэлъэгъуащ щхъуэ­кIэп­лъыкIэу траха сурэтыр.\n1916 гъэм Инджылызыр дунейм щыяпэу гъэмахуэ зэ­маным техьауэ щытащ.\n1928 гъэм Нидерландхэм я къалащхьэ Амстердам къыщызэIуахащ IХ Гъэмахуэ Олимп Джэгухэр. Ахэр екIуэ­кIащ накъыгъэм и 17 - шыщ­хьэуIум и 12-хэм къриу­бы­дэу.\n1944 гъэм Кърым АССР-р щымыIэж ящIащ. Кърымым щыпсэу тэтэр мин 200-м нэс щалъхуа щIыпIэхэм ирашри, Курыт Азием, Урал щIыбым, Поволжье Ипщэм ягъэIэпхъуауэ щытащ.\n1988 гъэм Москва и Кремлым, Спасскэ куэбжэхэм япэмыжыжьэу ухуэ­ны­гъэ лэжьыгъэхэр щыщрагъэкIуэкIыу гъэтIылъыгъэш­хуэ къагъуэтащ. Абде­жым щIэлът 12 - 13-нэ лIэщIыгъуэх­эм зэрахьэу щыта хьэпшып­хэр, Iэмэпсымэхэр.\nАдыгэ щIыналъэм щып­сэуа тхыдэдж, узэ­щIакIуэ Хьэ­джы­мыкъуэ Темтэч къы­зэралъхурэ илъэси 171-рэ ­ирокъу.\nДуней псом щыцIэрыIуэ франджы актёр Габен Жан къызэралъхурэ илъэси 115-рэ ирокъу.\nУрысей Федерацэм и цIыхубэ артисткэ ДыщэкI КIунэ къызэралъхурэ илъэси 102-рэ ирокъу.\nУрысей политик, «Демократием и телъхьэ Урысей» зэщIэхъееныгъэм и пашэу щыта Старовойтовэ Галинэ къызэралъхурэ илъэс 73-рэ ирокъу.\n«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 27 - 29-рэ, жэщым градус 14 - 17 щыхъунущ.\n22.07.2019 - 12:05 Мы махуэхэм